《游风穴简陆云士》
清代·吴雯

汝州风穴寺，城西白云里。出郭芳草深，得此林壑美。

柏子周四山，桐花通一水。香阁接幽岩，僧饭资禅喜。

石潭见空性，澄澈何终始。潭上新笋生，潭下旧兰紫。

溪风吹午钟，脱然谢糠秕。相逢采山人，念尔宦游子。

作者简介：（1644—1704）山西蒲州人，字天章，号莲洋。诗得王士祯揄扬，声名大噪。康熙十八年举博学鸿词，未中。有《莲洋集》。